CELEX: C2007/247/03
Language: hu
Date: 2007-10-20 00:00:00
Title: C-309/07. sz. ügy: A Hessischer Verwaltungsgerichtshof által 2007. július 5-én benyújtott előzetes döntéshozatal iránti kérelem – Firma Baumann GmbH kontra Land Hessen

20.10.2007   
            
            
               HU
            
            
               Az Európai Unió Hivatalos Lapja
            
            
               C 247/2
            
         A Hessischer Verwaltungsgerichtshof által 2007. július 5-én benyújtott előzetes döntéshozatal iránti kérelem – Firma Baumann GmbH kontra Land Hessen
   (C-309/07. sz. ügy)
   (2007/C 247/03)
   Az eljárás nyelve: német
   A kérdést előterjesztő bíróság
   Hessischer Verwaltungsgerichtshof
   Az alapeljárás felei
   
      Felperes: Firma Baumann GmbH
   
      Alperes: Land Hessen
   Az előzetes döntéshozatalra előterjesztett kérdések
   
               1)
            
            
               Amikor a nemzeti jogalkotó az 1996. június 26-i 96/43/EK tanácsi irányelvvel módosított, 1985. január 29-i 85/73/EGK tanácsi irányelv 5. cikkének (3) bekezdésében és A. melléklete I. fejezetének 4. pontja a) alpontjában az átalánydíjak bizonyos létesítményekben való növelését biztosító, 4. pontjának b) alpontjában pedig a tényleges költségeket fedező díj kiszabását biztosító lehetőségekkel kíván élni, akkor szigorúan az A. melléklet I. fejezetének 1. és 2a. pontjában meghatározott díjstruktúrához (állatfajták szerint, fiatal- és kifejlett állatok, vágósúly stb.) van-e kötve, vagy lehetősége van arra, hogy a díjtételek meghatározása során méret szerint differenciáljon a nagyüzemek vágóhídegységeiben történő vizsgálatok és az egyéb vizsgálatok között, továbbá hogy a díjtételt az egyes állatfajtákat érintő vágások száma alapján e két csoporton belül is lépcsőzetesen csökkentve állapítsa meg, egyedül azon feltétellel, hogy ez megfelel a tényleges költségeknek?
            
         
               2)
            
            
               Az idézett rendelkezések alapján előírhatja-e a nemzeti jogalkotó a tulajdonos kérésére az általános vágási időszakon kívül történő vágások esetében az általános vágási időszakon belüli vágóhídi vizsgálatok kapcsán szedett díjon felüli, százalékosan meghatározott pótdíj szedését, ha ez megfelel a tényleges pótköltségeknek, vagy e költségeket a (megemelt) átalánydíjba foglaltan valamennyi díjfizetésre kötelezett között kell megosztani?